نازو توخی

**نازو توخی** (نازو توخۍ)، المعروف **نازو انا** () کا شمار افغانستان سے تعلق رکھنے والے پشتو و فارسی زبان کے چند نامور خاتون شعرا اور ادبی شخصیات میں ہوتا ہے آپ 18 ویں صدی کے مشہورافغان بادشاہ میر وایس ہوتک کی والدہ ہیں، انھوں نے قندہار کے ایک بڑے اور مالدار گھرانے میں آنکھ کھولی۔
نازو توخی کو افغانستان کی تاریخ میں خاتون جنگجو، ان کی بہادری اور وطن دوستی کی وجہ سے اچھے لفظوں میں یاد کیا جاتا ہے اور ان کی وطن کے لیے بے لوث اور مثالی خدمات کے اعتراف میں افغان قوم کا مادر ملت کا اعزاز بھی دیا گیا ہے۔

## ابتدائی حالات

نازو توخی صوبہ قندہار کے اسپوشمائزگل (جو تھازی کے قریب واقع ہے) گاؤں میں ایک متمول اور طاقتور پشتون خاندان میں آنکھ کھولی ان کے والد سلطان ملکخیئ توخی افغانستان کے مشہور قبیلے توخی کا سربراہ اور غزنی کا گورنر تھے۔ ا

## شادی

آپ نے شادی افغانستان کے مشہور حکمران سلیم خان ھوتک ولد کرم خان سے کی جو ھوتک سلطنت کے حکمران تھے۔ میرویس ھوتک اور محمود ھوتک ان کے بڑے بیٹے تھے۔

## شاعری

نازو توخی اپنی دلنشین شاعری، لوگوں سے محبت اور پیار سے پیش آنے کی وجہ سے مشہور ہیں ان کی شاعری میں عام لوگوں کو موضوع بنایا گیا ہے اور نازو انا کی فارسی اور پشتو دونوں زبانوں میں شاعری موجود ہے۔

### اقتباس

نازو توخی کی شاعری کا اردو ترجمہ ملاحظہ کیجئے۔ 

### تعلیم
نازو توخی نے باقاعدہ تعلیم و تربیت اور جنگی مہارت قندہار کے ممتاز علما اور شخصیات سے حاصل کی ہے آپ کی جنگی مہارت اور افغان قبائل کے حقوق کی آواز بلند کرنے پر اس دور کے حکمرانوں نے افغان قبائل کا مادر ملت کے اعزاز سے نوازا۔ آپ کی پشتو و فارسی شاعری کو افغانستان میں سند کا درجہ حاصل ہے۔

انھوں نے پشتون قبائل کے درمیاں صدیوں سے چلنے والے تنازعات کے حل میں کردار ادا کیا خصوصا غلجی اور سدوزئی قبائل کے درمیاں تنازعات کے پرامن حل میں نمایان کردار ادا کیا اور آپ کی افغانستان میں پشتو و فارسی شاعری اور زبان و ادب کے لیے خدمات کو اچھے الفاظ میں یاد کیا جاتا ہے۔

### والد کا قتل

جب آپ کے والد سرپہاڑ نامی میدان جنگ میں قتل کیا گیا تو آپ کے بھائی نے میدان جنگ میں اپنے باپ کے قتل کا بدلہ لینے کا فیصلہ کیا تو ساتھ ہی نازو توخی نے بھی اپنے بھائی کی مدد کے لیے تلوار اٹھائی اور میدان جنگ میں اپنے بھائی کے شانہ بشانہ دشمن کے خلاف اپنے بھائی کا ساتھ دیا۔

### خصوصی خواب

جس رات ان کے بیٹے میر ویس ھوتک کی پیدائش ہوئی اس رات نازو توخی نے ایک خواب دیکھا :

### وفات

سنہ 1717ء میں نازو توخی کا 66 سال کی عمر میں انتقال ہو گیا، ماں کے انتقال کے صرف دو سال بعد ان کے بیٹے میرویش ھوتک کا بھی انتقال ہو گیا، نازو انا کے انتقال کے بعد آپ کے کام کو افغان امیر احمد شاہ درانی کی ماں زرغونہ نے آگے بڑھایا۔

## خاتون ہیرو

نازو انا کو افغانستان کے خاتون ہیرو کا اعزاز بھی حاصل ہے، آپ کے انتقال کے بعد افغانستان میں بے شمار اسکول اور دیگر ادارے آپ کے نام سے منسوب کیے گئے۔

## مزید دیکھیے
* توخی

* میوند کی ملالئی
* ھوتک سلطنت
* پشتو ادب و شاعری

## حوالہ جات

## بیرونی روابط

* Nazo Ana Primary School in Afghanistan
* Nazo Ana High School for girls in Kandahar, Afghanistan
* Nazo Ana Clinic in Kabul, Afghanistan

زمرہ:1651ء کی پیدائشیں
زمرہ:1717ء کی وفیات
زمرہ:افغان شعراء
زمرہ:ایشیائی جنگوں میں خواتین
زمرہ:اٹھارہویں صدی کی افغان شخصیات
زمرہ:پشتون شخصیات
زمرہ:سترہویں صدی کی افغان شخصیات
زمرہ:شاعرات
زمرہ:پشتو شعرا
زمرہ:اٹھارویں صدی کی مصنفات
زمرہ:اٹھارویں صدی کے شعراء
زمرہ:سترہویں صدی کی مصنفات
زمرہ:سترہویں صدی کے شعرا
زمرہ:جنوبی ایشیا میں جنگ میں خواتین
زمرہ:ویکی ڈیٹا سے مطابقت رکھنے والی مختصر تفصیل
زمرہ:پشتون خواتین
زمرہ:پشتون مصنفات